text: मुंबई| नवोदित अभिनेता ईशान खट्टर का कहना है कि उनका भाई और बॉलीवुड अभिनेता शाहिद कपूर उनके लिए प्रेरक पिता की तरह हैं। ईशान ने निर्देशक माजिद माजिदी की ‘बियोन्ड द क्लाउड्स’ के साथ अभिनय की पारी की शुरुआत की है।शाहिद से क्या उन्हें प्रतियोगिता महसूस होती है, इस बारे में पूछे जाने पर ईशान ने कहा, शाहिद मेरे लिए प्रेरक पिता हैं। वह एक शिक्षक की तरह हैं।उन्होंने कहा, मैंने पूरी जिंदगी उन्हें देखकर बहुत कुछ सीखा। मैं उन्हें कभी प्रतियोगी की तरह नहीं मान सकता।